

[image: ]

PROJEKTS uz 14.10.2026.

vēlamais datums izskatīšanai: Attīstības komiteja 14.10.2026.
.
domē: 29.10.2026.
sagatavotājs: Guna Smilga
ziņotājs: Guna Smilga 

	LĒMUMS	
Ādažos, Ādažu novadā
				
2026. gada 29. oktobrī					Nr.«DOKREGNUMURS»	


Par zemes ierīcības projekta uzsākšanu zemes vienībai "Krupīši", Garupe 


Ādažu novada dome ir izskatījusi fiziskas personas (dzīvesvietas adrese, e-pasts, turpmāk- Iesniedzējs) 11.09.2026. iesniegumu (reģistrēts 11.09.2026. ar Nr. ĀNP/1-11-1/26/5508) par zemes ierīcības projekta izstrādes uzsākšanu nekustamajam īpašumam “Krupīši”, Garupē, Carnikavas pag., Ādažu nov., kadastra Nr. 80520060767, nolūkā sadalīt tā sastāvā ietilpstošu zemes vienību trīs jaunveidojamās zemes vienībās, no kurām katras platība pārsniegtu  1200 m2. Iesniegumam pievienota skice, kurā shematiski attēlotas plānotās jaunveidojamo zemes vienību robežas. 
Izvērtējot ar iesniegumu saistītos apstākļus, tika konstatēts: 
Nekustamais īpašums “Krupīši”, Garupe, Carnikavas pag., Ādažu nov., kadastra Nr. 80520060767, kura sastāvā ir zemes vienība “Krupīši”, Garupe, Carnikavas pag., Ādažu nov., kadastra apzīmējums 80520060767, 0,9163 ha platībā (turpmāk- Zemes vienība) ierakstīta Carnikavas pagasta zemesgrāmatas Nodalījumā Nr. 1000 0008 1487 un pieder Iesniedzējam. 
Zemes vienība ir neapbūvēta. 
Saskaņā ar Carnikavas novada teritorijas plānojumu Zemes vienības funkcionālais zonējums ir Savrupmāju apbūves teritorija (DzS1), kurā minimālā jaunizveidojamās zemes vienības platība ir 1200 m2. 
Iesniegumam pievienotajā skicē shematiski attēlotas Zemes vienības plānotās sadalījumu robežas, paredzot 0,9163 ha lielo Zemes vienību sadalīt trīs jaunveidojamās zemes vienībās, kuru aptuvenās platība būtu 3000 m2. Jaunveidojamām zemes vienībām piekļuve paredzēta no Garupes ielas, kas ir pašvaldības iela. 
Pašvaldību likuma 4. panta pirmās daļas 15. punkts un 10. panta pirmās daļas 21. punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
Zemes ierīcības likuma 8. panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai.
Teritorijas attīstības plānošanas likuma 12. panta trešā daļa noteic, ka pašvaldība koordinē un uzrauga pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
Pamatojoties uz Pašvaldību likuma 4. panta pirmās daļas 15. punktu un 10. panta pirmās daļas 21. punktu, Zemes ierīcības likuma 8. panta pirmo daļu, Teritorijas attīstības plānošanas likuma 12. panta trešo daļu, kā arī ņemot vērā domes Attīstības komitejas 14.10.2026. atzinumu, Ādažu novada pašvaldības dome
NOLEMJ:
1. [bookmark: _Hlk240550235]Atļaut izstrādāt zemes ierīcības projektu, lai sadalītu zemes vienību "Krupīši", Garupe, Carnikavas pag., Ādažu nov., LV-2163 (kadastra apzīmējums 80520060767) 0,9163 ha platībā trīs jaunveidojamās zemes vienībās. 
2. Apstiprināt nosacījumus zemes ierīcības projekta izstrādei (1.pielikums). 
3. Pašvaldības izpilddirektora vietniecei veikt šī lēmuma izpildes kontroli.
4. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:
· Nosacījumi zemes ierīcības projekta izstrādei uz 2 lp.
· Zemes vienību robežu sadalīšanas informatīva skice uz 1 lp.


	
Pašvaldības domes priekšsēdētājs
	
G. Miglāns


ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
__________________________
Izsniegt norakstus:
@Iesniedzējam:	fiziskai personai. Adrese: dzīvesvietas adrese, e-pasts. 

@TPN;	
@IDRV.	

Guna Smilga, 26292558
guna.smilga@adazunovads.lv 

ADAZU NOVADA PASVALDIBA

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




